**Handlingsplan 2022 – 2023 for Forskerforbundets bibliotekforeningen (FBF)**

I den kommende perioden vil FBF særlig konsentrere seg om følgende saker:

**Lønns- og arbeidsforhold**

• Være kompetansebase og informasjonskanal angående bibliotekfaglige spørsmål for Forskerforbundet på ulike nivå   
 • Gi innspill og arbeide videre for utvikling av bibliotekarlønnsplanen i arbeidet med ny lønnsplan i staten samt øke kompetansen i styret på øvrige tariffområder.   
 • Gi råd og veiledning til medlemmene, lokallag og Forskerforbundet sentralt i lønnsspørsmål   
 • Videreutvikle og samkjøre med medlemmene og FF sentralt om bruk og utvikling av FBFs lønnskriterier

**Organisasjons- og medlemsutvikling**

• Ha flere medlemsmøter i perioden – oppfordre til lokale FBF-lag for å styrke påvirkningsmuligheter lokalt.   
 • Ha et større OU-seminar for medlemmene i perioden, med fokus på lønn og arbeidsforhold   
 • Fortsette med rekruttering av nye medlemmer innen UH-sektoren.

**Utdanningsforhold**

• Følge med i utviklingen av utdanningstilbudene innen bibliotek- og informasjonsfag ved kontakt med utdanningsinstitusjonene i Oslo og Tromsø. Fremme ønsket om etter- og videreutdanning.

**Informasjon**

• Utvikle og vedlikeholde FBFs nettsider og Facebook-side med oppdatert informasjon for medlemmene, Forskerforbundet lokalt og sentralt og de andre fagpolitiske foreningene   
 • Sende ut informasjon til medlemmene via FBFs epost-liste.

**Samarbeid**

• Fortsette samarbeidet med de øvrige fagpolitiske foreningene i Forskerforbundet ved å ha felles fagpolitiske styre- og medlemsmøter samt seminarer   
 • Ha kontakt med Universitets- og høgskolerådets bibliotekutvalg (UHR-B) om saker som angår fag- og forskningsbibliotekene   
 • Ha jevnlig samarbeidsmøter med Norsk bibliotekforening (NBF) og Norsk fagbibliotekforening (NFF) samt andre bibliotekorganisasjoner i regi av Bibliotekparaplyen   
 • Jobbe aktivt med fokus på Nasjonalbiblioteket når det gjelder oppgaver som berører fag- og forskningsbibliotekene ved å søke om midler til et aktuelt seminar

**Andre saker**    
 • Følge opp hva UH-bibliotekenes kompetansebehov tilknyttet systemer   
 • Følge opp endringer i systemene for forskningsdokumentasjon, lisensiering og Open Access publisering